ആനപെട്ടകോങ്കലില് പുലി ഇറങ്ങി, പ്രദേശവാസികള് ഭീതിയില് പുനലൂര്: ഇടമണ് 34 സബ് സ്റ്റേഷന് സമീപത്തെ ജനവാസ മേഖലയില് പുലി ഇറങ്ങിയതോടെ പ്രദേശവാസികള് കടുത്ത ഭീതിയില്. സബ്സ്റ്റേഷന് ആനപെട്ടകോങ്കല് റോഡിലാണ് സ്കൂട്ടര് യാത്രക്കാരിയായ ബിന്ദു പുലിയെ കണ്ടത്. ബുധനാഴ്ച രാത്രി 11.15 ഓടെയായിരുന്നു സംഭവം. ആനപെട്ടകോങ്കലില് നിന്ന് പ്രാര്ത്ഥനയും കഴിഞ്ഞ് മകള്ക്കൊപ്പം സ്കൂട്ടറില് വരുമ്ബോള് സബ് സ്റ്റേഷന് ജംഗ്ഷന് സമീപത്തെ ആനപെട്ടകോങ്കല് റോഡിലെ വളവിലാണ് പുലിയെ കണ്ടത്. സ്കൂട്ടറിന്റെ വെളിച്ചത്തില് പുലി റോഡ് ക്രോസ് ചെയ്ത്, സമീപത്തെ റബര് തോട്ടത്തിലെ കൈതക്കൂട്ടത്തിലേക്ക് കയറി പോകുകയായിരുന്നു. വീട്ടിലെത്തിയ മകള് ഭയന്ന് വിറച്ച് പനിയും പിടിച്ചെന്നാണ് വീട്ടമ്മ പറയുന്നത്.കഴിഞ്ഞ ഒരാഴ്ചയായി സമീപത്തെ കൊപ്പാറ,സബ്സ്റ്റേഷന്, ഉദയഗിരി തുടങ്ങിയ നിരവധി സ്ഥലങ്ങളില് പുലിയെ കണ്ടതായി നാട്ടുകാര് പറഞ്ഞു. രണ്ട് ആഴ്ച മുമ്ബ് ഉദയഗിരി വാര്ഡിലെ അയത്തില് കുളിക്കാന് എത്തിയ വീട്ടമ്മ റെയില്വേ ട്രാക്കിന് സമീപത്തും പുലിയെ കണ്ടിരുന്നു.അന്ന് വനപാലകര് സ്ഥലം സന്ദര്ശിച്ച ശേഷം പുലികൂട് സ്ഥാപിക്കുമെന്ന് പറഞ്ഞെങ്കിലും നടന്നില്ല.പുലി ഭീതിയില് കഴിയുന്ന സബ്സ്റ്റേഷന് സമീപത്തും പുലി കൂട് സ്ഥാപിക്കണമെന്ന അവശ്യം ശക്തമായിട്ടുണ്ട്.